

**Облыстық коммуналдық мүлікті мүліктік жалдауға (жалға алуға) беру кезінде жалдау ақысының мөлшерлемесін есептеу қағидаларын бекіту туралы**

***Күшін жойған***

Қостанай облысы әкімдігінің 2014 жылғы 5 тамыздағы № 390 қаулысы. Қостанай облысының Әділет департаментінде 2014 жылғы 21 тамызда № 5038 болып тіркелді. Күші жойылды - Қостанай облысы әкімдігінің 2015 жылғы 17 сәуірдегі № 153 қаулысымен

      Ескерту. Күші жойылды - Қостанай облысы әкімдігінің 17.04.2015 № 153 қаулысымен (қол қойылған күнінен бастап қолданысқа енгізіледі).

      "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасы Заңының 27-бабына, "Мемлекеттiк мүлік туралы" 2011 жылғы 1 наурыздағы Қазақстан Республикасы Заңының 17-бабына, Қазақстан Республикасы Үкіметінің 2014 жылғы 13 ақпандағы № 88 "Мемлекеттік мүлікті мүліктік жалдауға (жалға алуға) беру қағидаларын бекіту туралы" қаулысына сәйкес Қостанай облысының әкімдігі **ҚАУЛЫ ЕТЕДІ:**  
      1. Қоса беріліп отырған Облыстық коммуналдық мүлікті мүліктік жалдауға (жалға алуға) беру кезінде жалдау ақысының мөлшерлемесін есептеу қағидалары бекітілсін.  
      2. Қостанай облысы әкімдігінің 2014 жылғы 4 мамырдағы № 191 "Облыстық коммуналдық мүлікті мүліктік жалдауға (жалға алуға) беру кезінде жалдау ақысының мөлшерлемесін есептеуді бекіту туралы" қаулысының (Нормативтік құқықтық актілерді мемлекеттік тіркеу тізілімінде № 4773 болып тіркелген, 2014 жылғы 6 маусымда "Қостанай таңы" газетінде жарияланған) күшi жойылды деп танылсын.  
      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

*Облыс әкімі                                Н. Садуақасов*

*КЕЛІСІЛДІ*

*"Қостанай облысы әкімдігінің*  
*қаржы басқармасы" ММ басшысы*  
*\_\_\_\_\_\_\_\_\_\_\_ С. Аймұхамбетова*

Әкімдіктің         
2014 жылғы 5 тамыздағы    
№ 390 қаулысымен       
бекітілген

**Облыстық коммуналдық мүлікті мүліктік жалдауға (жалға алуға) беру кезінде жалдау ақысының мөлшерлемесін есептеу қағидалары**

      Облыстық коммуналдық заңды тұлғалардың балансындағы мемлекеттік тұрғын емес қор объектілерінің 1 шаршы метрiн пайдалану үшiн жылдық жалдау ақысының базалық мөлшерлемесi 1 айлық есептік көрсеткiштi құрайды.  
      1. Мемлекеттік тұрғын емес қор объектісін мүліктік жалдауға (жалға алуға) арналған жылдық жалдау ақысының мөлшерлемесi мынадай формула бойынша есептеледi:  
      Жа = Бм \*К1 \*К2 \*К3 \*S, мұндағы:  
      Жа – мемлекеттік тұрғын емес қор объектісінің жылдық жалдау ақысының мөлшерлемесі;  
      Бм - базалық мөлшерлеме;  
      К1 - объектiнiң аумақтық қатыстылығын есепке алатын коэффициент;  
      К2 - объектiнiң Қостанай қаласында орналасқан жерiн есепке алатын коэффициент;  
      К3 - құрылыстың түрiн есепке алатын коэффициент;  
      S - жалдауға алынған үй-жайдың ауданы (шаршы метр).  
      Объектiнің аумақтық қатыстылығын есепке алатын коэффициент:

|  |  |
| --- | --- |
| Аумақтық аймақ | К1 |
| Қостанай қаласы, Лисаковск қаласы, Рудный қаласы, Арқалық қаласы | 2,3 |
| Облыстың аудандары | 1,6 |

      Объектiнiң Қостанай қаласында орналасқан жерiн есепке алатын коэффициент:

|  |  |
| --- | --- |
| Объектiнiң Қостанай қаласында орналасқан жерi | К2 |
| Қайырбеков-Темiрбаев (вокзал маңы аумағын қосқанда), Павлов-Шевченко көшелерiнiң шекараларындағы орталық | 2 |
| Қаланың басқа аудандары (қаланың құрамды бөліктерін қоспағанда) | 1 |
| Қаланың құрамды бөліктері (Амангелдi, Геофизик, Дружба, Қонай, Жылы жай, Ударник тұрғын үй алаптары) | 0,9 |

      Құрылыс түрiн есепке алатын коэффициент:

|  |  |
| --- | --- |
| Құрылыс түрi | К3 |
| Жеке тұрған | 1 |
| Қосымша салынған | 1 |
| Жартылай жертөле | 0,85 |
| Жертөле | 0,70 |
| Қоймалық | 0,60 |

      2. Құрал-жабдықтарды, автокөлік құралдарын және басқа да пайдаланылмайтын заттарды мүлiктiк жалдау (жалға алу) үшiн жалдау ақысының мөлшерлемесi мынадай формула бойынша анықталады:  
      Жн = АТ + (БҚ\*ҚМ), мұндағы:  
      Жн - құрал-жабдықтарды, автокөлік құралдарын және басқа да пайдаланылмайтын заттардың жылдық жалдау ақысының мөлшерлемесі;  
      АТ – 2008 жылғы 10 желтоқсандағы "Салық және бюджетке төленетiн басқа да мiндеттi төлемдер туралы" Қазақстан Республикасы Кодексiнiң (Салық кодексi) 120-бабымен анықталған амортизацияның шектелген нормаларына сәйкес амортизациондық төлемдердiң сомасы;  
      БҚ - баланстық құны;  
      ҚМ - Қазақстан Республикасы Ұлттық банкiнiң қайта қаржыландыру мөлшерлемесі.  
      3. Жұмыс уақытын толық пайдаланбайтын (сағаттар бойынша) объектiнi жалдау (жалға алу) үшін жалдау ақысының мөлшерлемесi мынадай формулалар бойынша есептеледi:  
      облыстық коммуналдық заңды тұлғалардың балансындағы мемлекеттік тұрғын емес қор үшiн:  
      Ж = S\* Бм \*К1\*К2\*К3/ЖУ\*N, мұндағы:  
      Ж - жұмыс уақытын толық пайдаланбайтын объектінің жылдық жалдау ақысының мөлшерлемесі;  
      S - ауданы (шаршы метр);  
      Бм - базалық мөлшерлеме;  
      К1 - объектiнiң аумақтық қатыстылығын есепке алатын коэффициент;  
      К2 - объектiнiң Қостанай қаласында орналасқан жерiн есепке алатын коэффициент;  
      К3 - құрылыстың түрiн есепке алатын коэффициент;  
      ЖУ - жылдық жұмыс уақытының балансы;  
      N - жылдық сағат саны;  
      құрал-жабдықтар, автокөлік құралдары және басқа да пайдаланылмайтын заттар үшiн: Ж= (Жн/ЖУ)\*N, мұндағы:  
      Ж – құрал-жабдықтар, автокөлік құралдары және басқа да пайдаланылмайтын заттардың жылдық жалдау ақысының мөлшерлемесі;  
      Жн – құрал-жабдықтарды, автокөлік құралдарын және басқа да пайдаланылмайтын заттарды жалдау (жалға алу) үшiн жылдық жалдау ақысы;  
      ЖУ - жылдық жұмыс уақытының балансы;  
      N - жылдық сағат саны.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК